Қуандық Бишімбаевтің ісі бойынша сот отырысы уақытша тоқтатылды
DATE: 09:54, 16 Сәуір 2024 | GMT +5
TITLE: Қуандық Бишімбаевтің ісі бойынша сот отырысы уақытша тоқтатылды
URL: https://kaz.inform.kz/news/kuandik-bishmbaevtn-s-boyinsha-sot-otirisi-uakitsha-toktatildi-c4a87e/
META: DATE: 09:54, 16 Сәуір 2024 | GMT +5
TOTAL WORDS: 107
AUTHOR(S):
TEXT: «Алқа билердің құзыретіне кірмейтін құқық мәселелері олардың қатысуынсыз қаралады. Өтінішхатты тараптардың қатысуымен қарау үшін БАҚ-та трансляциялауды және жариялауды тоқтатуды сұраймын», - деді судья Айжан Құлбаева. Еске сала кетсек, биыл 27 наурызда елорданың қылмыстық істер жөніндегі мамандандырылған ауданаралық сотында Қ. Бишімбаевтың ісі бойынша алқа билерді іріктеу өтті. Алқа билерді фото, видеоға түсіруге және жариялауға тыйым салынған. Бұған дейін хабарлағанымыздай, Қуандық Бишімбаевтың ісі бойынша онлайн-көрсетілім рейтингі кейбір сериалдардан асып түсті. Жоғарғы Соттың Коммуникация бөлімінің меңгерушісі Перизат Сәдуақастың айтуынша Қ. Бишімбаевқа қатысты сот процесіне қоғам жоғары қызығушылық танытып отыр. Тікелей эфирге 250 мың көрерменнің бір мезгілде қосылуы бойынша рекорд тіркелді. 25-44 жас аралығындағы көрермендер жалпы көрермен санының 58%-ын құрап отыр
